## ELŐTERJESZTÉS

**Szombathely Megyei Jogú Város Közgyűlése Gazdasági és Városstratégiai Bizottsága**

2018. szeptember 10-ei ülésére

**Javaslat a Kámoni Arborétum és Ökoturisztikai Központ területén megvalósítani kívánt fiókkönyvtár engedélyezési terveinek jóváhagyására**

A Kámoni Fiókkönyvtár jelenleg a Szombathely, Szófia u. 31. sz. alatti önkormányzati tulajdonban lévő épület déli részén működik, az L alakú épület északi traktusa bérléményként hasznosított. Az épület állaga felújításra szoruló, korszerűtlen, a könyvtár működésére hosszú távon alkalmatlan. Szombathely Megyei Jogú Város Önkormányzata az ingatlan értékesítése után rendelkezésre álló forrás felhasználásával a Kámoni Arborétum és Ökoturisztikai Központ területén, a Szombathely, Szent Imre herceg út 84/b. szám alatti, 828/7 hrsz-ú ingatlanon tervezi a Kámoni fiókkönyvtár épületének megvalósítását.

A Gazdasági és Városstratégiai Bizottság 2018. június 21-én, a 224/2018. (VI.21.) GVB. sz. határozatával elfogadta az Önkormányzat 2018. évi költségvetésének „Városfejlesztési Alap” előirányzat évközi tervezés során lévő keretből a **Kámoni Fiókkönyvtár** engedélyezési és kiviteli tervdokumentációjának elkészíttetésére való fedezet biztosítását.

A Kámoni Fiókkönyvtár megvalósításához szükséges engedélyezési tervek, az eszközbeszerzési dokumentáció és teljes körű kiviteli terveinek elkészítésére, valamint a tervezői művezetés lefolytatására SZMJV Versenyszabályzata alapján beszerzési eljárás került lefolytatásra, és Tervezési szerződés került aláírásra 2018. július 5. napján Szombathely Megyei Jogú Város Önkormányzata (a továbbiakban: Megrendelő), valamint Bajkai Gábor és tervező társai (a továbbiakban: Tervező) között.

A Tervezők által készített engedélyezési terv tartalma az alábbiak szerint foglalható össze:

A tervezett Fiókkönyvtár épülete környezetbe illő módon megközelítőleg 100 m2 hasznos alapterületen, az ingatlanon jelenleg üzemelő Kámoni Arborétum és Ökoturisztikai Központ működésétől elkülönítetten valósulna meg.

Az épület hagyományos szerkezetű, tömegű épület, ezáltal illeszkedik a Kámoni Arborétum és Ökoturisztikai Központ épületéhez és környezetéhez.

Az épületen belül kialakításra kerül egy nagy légterű olvasóterem, egy munkaállomás, a szükséges szociális helyiségek, valamint egy kis raktár helyiség. Az utcafront felől zártabb kialakítású épülettömeg északkeleti irányba, az arborétum felé nyit az olvasóteremből nyíló nagy üvegfelületeken és teraszon keresztül. A tervezett beruházás során az épület használatában lévő területet elkerítésre kerülne, a Fiókkönyvtár a Kámoni Arborétum és Ökoturisztikai Központtól eltérő nyitvatartási ideje miatt. Az épülethez szükséges parkolók a Szent Imre herceg útján meglévő, bazaltzúzalékos parkoló folytatásában, a 828/6. hrsz-ú közúton helyezkednének el.

Kérem a Tisztelt Bizottságot, hogy az előterjesztést megtárgyalni, és az abban foglaltakat elfogadni szíveskedjék.

Szombathely, 2018. szeptember „…….”

**(:Illés Károly:)**

**HATÁROZATI JAVASLAT**

**……./2018. (X. 10.) GVB. számú határozat**

A Gazdasági és Városstratégiai Bizottság „Javaslat a Kámoni Arborétum és Ökoturisztikai Központ területén megvalósítani kívánt fiókkönyvtár engedélyezési terveinek jóváhagyására” szóló javaslatot megtárgyalta, és az előterjesztés szerinti tartalommal elfogadja azzal, hogy az építési engedély kérelem előkészítését indítani kell

**Felelős:** Lendvai Ferenc a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője/

**Határidő:** azonnal